

**REPUBLIKA HRVATSKA**

**OSJEČKO-BARANJSKA ŽUPANIJA**

OPĆINA VLADISLAVCI

**JAVNI NATJEČAJ ZA DODJELU PROSTORA U VLASNIŠTVU OPĆINE VLADISLAVCI NA UPORABU UDRUGAMA**

Upute za prijavitelje

Datum objave javnog natječaja : 20. kolovoza 2019.

Rok za dostavu prijava: 20. rujna 2019.

Molimo vas da prije prijavljivanja na natječaj dobro pročitate ove Upute

S A D R Ž A J

1. JAVNI NATJEČAJ ZA za dodjelu prostora u vlasništvu Općine Vladislavci na uporabu udrugama 3

1.1 CILJEVI JAVNOG NATJEČAJA 3

2. FORMALNI UVJETI JAVNOG NATJEČAJA …………………………………………. 3

2.1 Prihvatljivi prijavitelji: tko može podnijeti prijavu? 3

2.2 Prihvatljive aktivnosti korisnika prostora 4

3. KAKO SE PRIJAVITI? 4

3.1 Sadržaj prijavnog obrasca 5

3.2 Gdje poslati prijavu? 5

3.3 Rok za slanje prijave 5

3.4 Kome se obratiti ukoliko imate pitanja? 5

4. PROCJENA PRIJAVA I DONOŠENJE ODLUKE O DODJELI PROSTORA 6

5. POPIS potrebne dokumentacije…………………………………………………… 6

1. JAVNI NATJEČAJ ZA DODJELU PROSTORA U VLASNIŠTVU OPĆINE VLADISLAVCI NA UPORABU UDRUGAMA

1.1 CILJEVI JAVNOG natječaja I PODRUČJA KOJA POKRIVAJU

**Opći cilj** ovog javnog natječaja je omogućiti udrugama koje djeluju na području Općine Vladislavci korištenje prostora za provođenje aktivnosti od interesa za opće dobro.

**Specifični cilj** ovog javnog natječaja je provedba aktivnosti od interesa za opće dobro, a kojima se ispunjavaju ciljevi i prioriteti definirani strateškim i planskim dokumentima Općine Vladislavci.

**Natječaj se raspisuje za**:

* **dodjelu prostora u vlasništvu Općine Vladislavci na uporabu udrugama**

Aktivnost od interesa za opće dobro u smislu ovog natječaja je aktivnost koja doprinosi zadovoljenju potreba i ispunjavanju ciljeva i prioriteta definiranih strateškim i planskim dokumentima Općine Vladislavci koji se odnose na Općinu Vladislavci i koja podiže kvalitetu života mještana Općine Vladislavci u područjima:

1. promicanja ljudskih prava i prava nacionalnih manjina;

**2.** **FORMALNI UVJETI JAVNOG NATJEČAJA**

**2.1 Prihvatljivi prijavitelji: tko može podnijeti prijavu?**

Uvjeti koje podnositelji prijave moraju udovoljavati kako bi ostvarili pravo na dodjelu općinskog prostora (nastavno: Korisnici) su:

1. udruga mora biti upisana u Registar udruga Republike Hrvatske ili u drugi odgovarajući registar i djelovati na području Općine Vladislavci najmanje jednu godinu prije dana objave javnog natječaja;
2. udruga mora biti upisana u Registar neprofitnih organizacija;
3. udruga mora uredno plaćati doprinose i poreze te druga davanja prema državnom proračunu i proračunu Općine Vladislavci,
4. udruga mora imati organizacijske kapacitete i ljudske resurse za provedbu aktivnosti;
5. udruga mora voditi transparentno financijsko poslovanje;
6. protiv udruge i osobe ovlaštene za zastupanje udruge ne smije se voditi kazneni postupak i odgovorne osoba udruge ne smije biti pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba);
7. aktivnosti udruge moraju se provoditi na području Općine Vladislavci,
8. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom i ovim pravilnikom;
9. udruga mora uredno ispunjavati obveze iz svih prethodno sklopljenih ugovora o uporabi općinskog prostora.

**2.2 Pravo prijave na Poziv nemaju:**

1. ogranci slični ustrojbeni oblici udruga koji nisu registrirani sukladno Zakonu o udrugama kao pravne osobe,
2. udruge koje nisu upisane u Registar neprofitnih organizacija,
3. udruge koje nisu ispunjavale obveze iz svih prethodno sklopljenih ugovora o uporabi općinskog prostora
4. udruge koje su u stečaju,
5. udruge koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Općine,
6. udruge čiji je jedan od osnivača politička stranka.

3. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u javnom natječaju:

Podnositelj prijave na Natječaj dužan je dostaviti sljedeću dokumentaciju:

1. prijavu na propisanom obrascu,
2. opis dosadašnjeg rada,
3. opis projekta ili programa koji se u poslovnom prostoru planira provoditi,
4. izvadak iz matičnog registra u koji je udruga upisana (ispis internetske stranice);
5. dokaz o upisu u Registar neprofitnih organizacija (ispis internetske stranice RNO-a);
6. presliku statuta, sa svim izmjenama i dopunama;
7. dokaz da nemaju dugovanja prema proračunu Općine Vladislavci ne starija od 30 dana (potvrda Jedinstvenog upravnog odjela Općine Vladislavci,
8. dokaz da pravodobno i u cijelosti ispunjavaju ugovorne obveze preuzete na temelju ugovora o dodjeli bespovratnih sredstava kada su programi i projekti udruga financirani sredstvima iz proračuna Općine Vladislavci (potvrda Jedinstvenog upravnog odjela Općine Vladislavci)
9. dokaz da financijsko poslovanje vode uredno i transparentno, sukladno propisima o računovodstvu neprofitnih organizacija
10. potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, u izvorniku ne starija od 30 dana od objave javnog natječaja;
11. presliku financijskog izvješća za prethodnu godinu (za obveznike dvojnog knjigovodstva), odnosno odluku o vođenju jednostavnog knjigovodstva i primjeni novčanog računovodstvenog načela donesena od upravljačkog tijela podnositelja prijave s pečatom o zaprimanju nadležnog tijela te presliku knjige prihoda i rashoda za prethodnu godinu (za obveznike jednostavnog knjigovodstva);
12. popis zaposlenih osoba,
13. popis članova i volontera udruge,
14. dokaze o ispunjavaju uvjeta, odnosno ostvarenju kriterija i mjerila za bodovanje prijava
15. potvrda o nekažnjavanju osobe ovlaštene za zastupanje udruge izdana od nadležnog tijela (ne starija od 30 dana);
16. izjava o nekažnjavanju za udrugu;
17. druge dokaze i dokumentaciju određenu natječajnom dokumentacijom.

**3.1. Sadržaj Obrasca Prijave**

Obrazac prijave dio je obvezne dokumentacije, a sadrži podatke o prijavitelju, odgovornim osobama i dosdašnjem radu i aktivnostima.

Obrazac prijave se popunjava prema pitanjima i podnaslovima navedenim u obrascu.

Obrasci u kojima nedostaju podaci vezani uz prijavu neće biti primljeni u razmatranje. Molimo da se obrazac ispuni na računalu. Ukoliko opisni obrazac sadrži gore navedene nedostatke, prijava će se smatrati nevažećom.

**3.2 Gdje podnijeti prijavu?**

Obvezne obrasce i propisanu dokumentaciju potrebno je poslati u papirnatom obliku (u jednom primjerku.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.

Prijavni obrasci kao i sva natječajna dokumentacija može se podići u Jedinstvenom upravnom odjel Općine Vladislavci ili na Internet stranicama Općine, te se isti s propisanom dokumentacijom u privitku, dostavlja u zatvorenoj omotnici osobno ili na adresu:

**Općina Vladislavci**  **K. Tomislava 141,** **31414 Vladislavci,**

uz naznaku:

**„JAVNI NATJEČAJ ZA DODJELU PROSTORA U VLASNIŠTVU OPĆINE VLADISLAVCI NA UPORABU UDRUGAMA**

**- NE OTVARATI“.**

**3.3 Rok za podnošenje prijave**

Rok za prijavu je **20. rujna** **2019. godine.**  Prijava je dostavljena u roku ako je na prijamnom štambilju razvidno da je zaprimljena u pošti od datuma početka do datuma isteka trajanja javnog natječaja. U slučaju da je prijava dostavljena osobno u Općinu, u pisarnici će se na koverti evidentirati datum zaprimanja.

Sve prijave poslane izvan roka neće biti primljene u razmatranje.

**3.4 Kome se obratiti ukoliko imate pitanja?**

Sva pitanja vezano uz natječaj mogu se postaviti na:

**Općina Vladislavci**

**K. Tomislava 141,** **31404 Vladislavci**

**tel: 031 391 250**

**fax: 031 391 007**

**email: vladislavci.tajnik@gmail.com**

Kontakt osoba: Gordana Pehar Kovačević

**4. PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave do donošenja Odluke o dodjeli sredstva i potpisa ugovora proći će kroz proceduru definiranu Pravilnikom okriterijima, mjerilima i postupku dodjele prostora u vlasništvu Općine Vladislavci na uporabu udrugama.

**5. POPIS POTREBNE DOKUMENTACIJE**

Dokumentacija za prijavu na Natječaj obuhvaća obrasce za prijavu, dokumentaciju prikupljenu od strane nadležnih tijela koju je potrebno prikupiti i priložiti kako je navedeno u točci 3. ovih uputa.

Prilozi natječaja:

- Obrazac P 1 - Obrazac prijave

- Obrazac P 2 - Obrazac popis zaposlenih osoba

- Obrazac P 3 - Obrazac izjave o broju članova i volontera

- Obrazac P 4 - Obrazac izjave o nekažnjavanju

- Obrazac P 5 - Obrazac izjave o financiranim projektima

- Obrazac P6 - Obrazac izjave o projektnim aktivnostima

- Obrazac P7 - Obrazac izjave o podmirenim obvezama